कृष्णचन्द्रले कवि व्यथित र काव्यसाधनामा मदन पुरस्कार पाएको धेरैपछि सम्भवतः साझा प्रकाशनको महाप्रबन्धक पदमा आएपछि मेरो प्र्रकट परचिय उनीसित भयो। भेट्न थालेँ। एकपटक साझा प्रकाशनले विभिन्न विधाबारे प्रस्ताव लेखाउने र लेखकलाई अगि्रम पारश्रिमिकका रूपमा दुई सय रुपियाँ दिने योजना बनायो। म शिक्षक भइसकेको थिएँ। त्रिचन्द्रमा पढाउँथँे। ०२६/२७ तिर हो कि, मेरो गृहस्थी अलग बसिसकेको थियो। गृहस्थीका साथ मध्यम वर्गीय अपरहिार्यताका रूपमा भित्रिने अभाव पनि भित्रिएर राम्रै हिमचिम गरेर बस्न थालिसकेको थियो। त्यो योजना देखेपछि मैले पनि कृष्णचन्द्रसिंहसित काम मागेँ। उनले भने, "अरू विधा त गइसक्यो, निबन्ध एउटा बाँकी छ। गर्ने भए गर्नूस्।"
